धौलपुर/बाड़ी। मलिकपाड़ा मोहल्ले में शनिवार को एक युवक ने युवती को गोली मार दी। इसके बाद उसने खुद को भी गोली मारकर आत्महत्या का प्रयास किया। युवती की मौत हो गई है, युवक गंभीर रूप से घायल है। उसके सिर में गोली फंसी हुई है, जिसे आगरा रैफर किया गया है।
इस मामले में युवती की पिता राकेश तमोली ने युवक मनीष वैश्य के खिलाफ लूट की नीयत से घर में घुसने और विरोध करने पर उसकी पुत्री प्रीति की गोली मारकर हत्या करने का मामला दर्ज कराया है। इधर पुलिस का मानना है कि यह प्रेम प्रसंग का मामला है। पुलिस ने मौके पर 315 बोर का कट्टा और 4 खाली तथा एक जिंदा कारतूस बरामद किए हैं।
पुलिस सीओ प्रकाशचंद ने बताया कि मलिकपाड़ा मोहल्ले में रमसो के खोखा के पास राकेश तमोली के घर में शनिवार दोपहर मनीष कुमार पुत्र भगवान वैश्य निवासी छपेटीपाड़ा ने प्रीति पुत्री राकेश उम्र 20 वर्ष को कट्टे से गोली मार दी, जिससे प्रीति की मौत हो गई। प्रीति के सीने में दो गोली मारी थीं।
hin_Deva hin_Deva hin_Deva